stanford-oval/wikipedia huggingface dataset:
1923 (סדרת טלוויזיה)
הפקה > פיתוח וליהוק

בפברואר 2022, נמסר על פיתוחה של "1932", סדרת פריקוול שנייה ל"ילוסטון", אשר תמשיך את עלילות משפחת דאטון אחרי אירועי המיני-סדרה "1883". במאי 2022, נמסר על ליהוקם של הלן מירן והאריסון פורד לתפקידים הראשיים. ביוני 2022, נמסר על החלפת שם הסדרה ל-"1923", וכן הוכרז כי הסדרה תתרחש בשנה זו ולא בשנת 1932. בספטמבר 2022, נמסר על ליהוקו של סבסטיאן רושה לצוות השחקנים. בנוסף לרושה, נמסר גם על ליהוקם של ג'יימס באדג' דייל, דארן מאן, מארלי שלטון, מישל רנדולף, בריאן גראתי, אמינה ניבס, ג'וליה שלאפפר, ברנדון סקלנאר, רוברט פטריק, ג'רום פלין וג'ניפר אילי לצוות השחקנים.
בפברואר 2023 חודשה הסדרה לעונה שנייה.
הפקה > צילומים

ההכנות לקראת צילומי הסדרה החלו בביוט, מונטנה, ביולי 2022 ואילו הצילומים עצמם החלו ב-22 באוגוסט, ימים ספורים לאחר סיום צילומי העונה החמישית של "ילוסטון". בנוסף, נמסר כי חלק מהצילומים יתקיימו בעיירות אנקונדה ווייטהול, שתיהן במונטנה.
פרסים ומועמדויות

| שנה | פרס | קטגוריה | מועמד (ים) | תוצאה | מקור |
| --- | --- | --- | --- | --- | --- |
| 2024 | פרס גלובוס הזהב | סדרת הדרמה הטובה ביותר | 1923 | מועמדות |  |
| 2024 | פרס גלובוס הזהב | השחקנית הטובה ביותר בסדרת דרמה | הלן מירן | מועמדות |  |
| 2024 | פרס האקדמיה האוסטרלית לאמנויות הקולנוע והטלוויזיה (בין-לאומי) | השחקנית הטובה ביותר בסדרה | הלן מירן | מועמדות |  |
| 2024 | פרס סטלייט | סדרת הדרמה הטובה ביותר | 1923 | מועמדות |  |
| 2024 | פרס סטלייט | השחקן הטוב ביותר בסדרת דרמה או ז'אנר | האריסון פורד | מועמדות |  |
| 2024 | פרס סטלייט | השחקנית הטובה ביותר בסדרת דרמה או ז'אנר | הלן מירן | זכייה |  |
הערות שוליים

1 2  Lynette Rice, ‘1923’ Renewed For Second Season By Paramount+, Deadline, ‏2023-02-03 (באנגלית אמריקאית)
↑  Maas, Jennifer (2022-02-15). "'1883' Renewed for Season 2, New 'Yellowstone' Series '1932' Ordered by Paramount Plus". Variety. Retrieved October 1, 2022.
↑  Rice, Lynette (May 17, 2022). "'Yellowstone' Franchise Casts Helen Mirren & Harrison Ford In '1932' Prequel". Deadline Hollywood.
↑  Rice, Lynette (June 20, 2022). "'Yellowstone' Origin Story Starring Harrison Ford & Helen Mirren Gets New Title". Deadline Hollywood. Retrieved October 1, 2022.
↑  Otterman, Joe (June 20, 2022). "Taylor Sheridan's 'Yellowstone' Prequel Series '1932' at Paramount+ Renamed '1923'". Variety. Retrieved October 1, 2022.
↑  Cordero, Rosy. "'1923': Sebastian Roché Joins Taylor Sheridan's 'Yellowstone' Prequel". Deadline. Retrieved October 1, 2022.
↑  Cordero, Rosy. "'1923': Taylor Sheridan Finds Dutton Ancestors In James Badge Dale, Darren Mann & Marley Shelton As Paramount+ Series Expands Cast". Deadline. PMC. Retrieved October 1, 2022.
↑  Cordero, Rosy. "'1923': Brandon Sklenar Joins Taylor Sheridan's 'Yellowstone' Prequel". Deadline. PMC. Retrieved October 1, 2022.
↑  Cordero, Rosy. "'1923': Robert Patrick Joins Taylor Sheridan's 'Yellowstone' Prequel". Deadline. Retrieved 16 September 2022.
↑  Petski, Denise. "‘1923’: Jerome Flynn Cast In Taylor Sheridan’s ‘Yellowstone’ Prequel At Paramount+". Deadline. Retrieved October 1, 2022.
↑  Cordero, Rosy. "'1923': Jennifer Ehle Joins Taylor Sheridan's 'Yellowstone' Prequel". Deadline. PMC. Retrieved October 1, 2022.
↑  "New 'Yellowstone' spinoff '1923' begins preproduction in Butte". NBC Montana. July 15, 2022.
↑  "Yellowstone Prequel 1923 Has Some New Updates!". Cowgirl Magazine. July 19, 2022.
↑  Emeigh, John (August 24, 2022). "Filming begins for 1923 series in Uptown Butte". KXLF-TV. Retrieved October 2, 2022.
↑  Horton, Adrian (2024-01-08). "Golden Globes 2024: the full list of winners". The Guardian (באנגלית בריטית). ISSN 0261-3077. נבדק ב-2024-02-15.
↑  AACTA International Awards, www.aacta.org (ב־Australian English)
↑  I. P. A. Admin, IPA Reveals Nominations for the 28th Satellite™ Awards | International Press Academy (באנגלית אמריקאית)
את (סדרת טלוויזיה)

| --- | --- |

 מבוסס על:  "את" רומן מאת קרוליין קפנס
 סוגה:  מותחן פסיכולוגי  דרמת פשע
 שחקנים:  פן בדג'לי  אליזבת לייל  לוקה פדובן  זאק שרי  שי מיטשל   ויקטוריה פדרטי  ג'יימס סקאלי  ג'נה אורטגה  אמביר צ'ילדרס  כרמלה זומבדו
 ארץ מקור:  ארצות הברית 
 שפות:  אנגלית 
 מספר עונות:  4 
 מספר פרקים:  40 (נכון ל־9 במרץ 2023) 
 הפקה
 הפצה:  האחים וורנר טלוויזיה, נטפליקס 
 טכניקת צילום:  מצלמה יחידה 
 מוזיקה:  בלייק נילי 
 אורך פרק:  41–49 דקות
 שידור
 רשת שידור:  Lifetime (עונה 1)  נטפליקס (2–הווה)
 תקופת שידור מקורית:  9 בספטמבר 2018 – הווה
 קישורים חיצוניים
 אתר רשמי
 דף התוכנית ב-IMDb
 
את (באנגלית: You) היא סדרת דרמת פשע אמריקאית, המבוססת על רומנים מאת קרוליין קפנס אשר פותחה על ידי גרג ברלנטי (אנ') וסרה גמבל (אנ') והופקה על ידי "האחים וורנר", בשיתוף עם "Alloy Entertainment" (אנ') ואולפני "A&E".
ב־9 בספטמבר 2018 הסדרה עלתה לראשונה בארצות הברית ב-"Lifetime" (אנ'), ב־26 בדצמבר 2018 הסדרה עלתה לשידור בנטפליקס וצברה קהל רחב עם למעלה מ-40 מיליון צפיות. ב-26 ביולי 2018 "Lifetime" הודיעו כי הסדרה חודשה לעונה שנייה ותבוסס על רומן ההמשך "Hidden Bodies" ("גופות מוסתרות"). ב-3 בדצמבר 2018, הוכרז כי הסדרה תעבור לנטפליקס ותהפוך לסדרה רשמית שלה. ב-26 בדצמבר 2019 עלתה העונה השנייה לשידור בנטפליקס.
בינואר 2020 חודשה הסדרה לעונה שלישית, אשר עלתה לשידור ב-15 באוקטובר 2021. העונה רביעית עלתה לשידור ב-9 בפברואר 2023. במרץ 2023 פורסם כי הסדרה חודשה לעונה חמישית ואחרונה., אשר תחילה יועדה לשידור בשנת 2024. אולם עלייתה נדחתה בעקבות שביתת איגוד התסריטאים האמריקאי בסוף 2023. עונת הסיום צפויה לעלות במלואה ב-24 באפריל 2025.
עלילה > פרקים

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 10 | 10 | 9 בספטמבר 2018 | 11 בנובמבר 2018 |
|  | 2 | 10 | 10 | 26 בדצמבר 2019 | 26 בדצמבר 2019 |
|  | 3 | 10 | 10 | 15 באוקטובר 2021 | 15 באוקטובר 2021 |
|  | 4 | 10 | 5 | 9 בפברואר 2023 | 9 בפברואר 2023 |
|  | 4 | 10 | 5 | 9 במרץ 2023 | 9 במרץ 2023 |
עלילה > עונה 1

העונה הראשונה מלווה את סיפורו של ג'ו גולדברג, מנהל חנות ספרים בניו יורק, אשר פוגש סופרת שאפתנית בשם בק גווינביר ומתאהב בה.
ג'ו מפתח אובססיה כלפי בק ומתחיל לעקוב אחריה באמצעות אמצעים טכנולוגיים, מדיה חברתית, ומחלון ביתה.
כאשר הקשר המיוחל שלו עם הסופרת מאוים, ג'ו מוצא את עצמו רודף אחרי האיומים, כאשר למעשה הוא עלול לפגוע בקשר ובעצמו.
עלילה > עונה 2

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
העונה השנייה עוקבת אחר עזיבתו של ג'ו ללוס אנג'לס לאחר מפגש עם קנדס (האקסית) שמאיימת עליו. הוא מחליף את זהותו לוויל בטלהם אשר האובססיה שלו נושאת את עיניו אל לאב קווין, צעירה מבית עם כסף ואחותו של פורטי. ג'ו נשאב אל הרצון הפנימי שלו לאהוב ולהיות נאהב אף על פי שהוא בא במטרה אחת ויחידה: לפתוח "דף חדש". למרות רצונותיו של ג'ו לדף חדש, עברו והמצפון שלו רודפים אותו בצורה מתמשכת ומנסים למנוע ממנו להשיג את מטרותיו.
עלילה > עונה 3

העונה השלישית עוקבת אחר זוג הנשואים ג'ו ולאב שמגדלים את בנם הנולד, הנרי, בפרבר מדרה לינדה שבקליפורניה. כשהדינמיקה ביחסים שלהם לוקחת תפנית חדשה, ג'ו ממשיך לחזור על מעגל האובססיה עם עניין הולך וגדל בנטלי, השכנה הסמוכה. הפעם, לאב תעשה הכל כדי להבטיח שחלומה להקים את המשפחה המושלמת לא ייקרע כל כך בקלות על ידי פעולותיו הכפייתיות של ג'ו.
עלילה > עונה 4

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
שחקנים ודמויות > דמויות ראשיות

ג'ו גולדברג (פן בדג'לי): מנהל חנות ספרים אצל מוני, מפתח אובססיה לבק ומתאהב בה.
ג'ו גולדברג הצעיר (ג'ק פישר) (עונה 2–3): רצח את חבר של אימו כי התעלל בה.
ג'ו הנער (גיאני קיארדיאלו) (עונה 1): עבד בחנות הספרים של מר מוני שהתעלל בו בכך שכלא אותו בכלוב זכוכית על מנת ללמד אותו לקח.
לאב קווין (ויקטוריה פדרטי) (עונות 2–3): אלמנה. שפית בהתהוות ו"גורו" בריאות בלוס אנג'לס, נרצחה בסוף העונה השלישית על ידי ג'ו.
גווינביר בק (אליזבת לייל) (עונה 1, אורחת בעונה 2): סופרת שאפתנית, סטודנטית בוגרת אוניברסיטת ניו יורק, נרצחה בסוף העונה הראשונה על ידי ג'ו.
פורטי קווין (ג'יימס סקאלי) (עונה 2, אורח בעונה 3): אחיה התאום של לאב. טיפוס בעייתי ומכור לשעבר, מפיק ומביים סרטים. בסוף העונה ה-2 נורה למוות על ידי שוטר.
מריאן (טאטי גבריאל) (עונה 3–4): ספרנית חכמה וישירה. אם חד הורית שמנסה ליצור חיים יותר טובים לה ולבתה. מושא ההתעניינות החדש של ג'ו.
פאקו (לוקה פדובן) (עונה 1): שכנו הצעיר של ג'ו, חווה התעללות מרון, בן הזוג של אימו קלאודיה.
אית'ן (זאק שרי) (עונה 1): פקיד חנויות ספרים שעובד עם ג'ו, במערכת יחסים עם בליית'.
פיץ' סלינג'ר (שי מיטשל) (עונה 1): חברתה הטובה והמשפיעה של בק, בת למשפחת סלינג'ר המפורסמת. נרצחה על ידי ג'ו.
קנדס סטון (אמביר צ'ילדרס) (עונה 2, אורחת בעונה 1): בת זוגו לשעבר של ג'ו. נרצחה על ידי לאב.
דליילה אלבס (כרמלה זומבדו) (עונה 2): כתבת תחקירים ואחותה הגדולה של אלי. נרצחה על ידי לאב.
אלי אלבס (ג'נה אורטגה) (עונה 2): אחותה הצעירה של דליילה, מסתובבת עם הנדרסון.
דוטי קווין (ספרון בורוז) (עונה 3, עונה 2 אורחת): אמם של לאב ופורטי, רכושנית להנרי מתוך געגועים לפורטי.
הנרי "פורטי" גולדברג קווין (עונה 3): בנם הפעוט של ג'ו ולאב, דנטה מאמץ אותו.
נטלי (מיכאלה מקמנוס) (עונה 3): שכנתו של ג'ו ומושא ההתעניינות החדש שלו. נשואה לגבר חזק, נטלי היא הצלחה מקצועית וחברתית. אך מתחת לפני השטח היא מנהלת חיים סודיים. נרצחה על ידי לאב.
תיאו (דילן ארנולד) (עונה 3): סטודנט עם מערכת יחסים מתוחה ומסובכת עם אביו החורג. בחור חכם אך פגיע שנוטה להסתבך בבעיות.
קרי (טרוויס ואן וינקל) (עונה 3): בעלה של שרי ואבא לשתי תאומות, דו מיני.
שרי (שליטה גרנט) (עונה 3): בלוגרית מפורסמת לאמהות, הנערצת על ידי עוקבי המדיה החברתית שלה על האישיות המזויפת שלה, אשתו של קרי ואמא לשתי תאומות.
ברונט (מדליין ברואר) (עונה 5)
שחקנים ודמויות > דמויות משניות

רון (דניאל קוסגרוב) (עונה 1): בן זוגה המתעלל של אמו של פאקו, קלאודיה.
אניקה (קתרין גלאגר) (עונה 1): אחת מחברותיה של בק ומשפיעה בתקשורת החברתית.
לין (ניקול קנג) (עונה 1): אחת מחברותיה של בק.
קלאודיה (ויקטוריה קרטחנה) (עונה 1): אמו של פאקו, אחות במקצועה.
מר מוני (מארק בלום) (עונה 1): הבוס של ג'ו שאמץ אותו בגיל צעיר וכלא אותו בכלוב זכוכית כדי ללמד אותו לקחים.
בליית' (הארי נף) (עונה 1): סטודנטית מתקדמת לתואר שני.
ד"ר ניקי (ג'ון סטיימוס) (עונה 1, אורח בעונה 2): המטפל של בק וג'ו, ניהל רומן עם בק, הופלל ברצח ובהתעללות של בק על ידי גו'.
קלווין (אדווין בראון) (עונה 2): מנהל חנות מכולת יוקרתית.
וויל (רובין לורד טיילור) (עונה 2): האקר שזהותו נגנבת בידי ג'ו.
הנדרסון (כריס דליה) (עונה 2): קומיקאי מפורסם בלוס אנג'לס. לו ולדליילה יש היסטוריה. אלי מסתובבת איתו, נרצח על ידי גו'.
גייב (צ'ארלי בארנט) (עונה 2): חברה הוותיק של לאב ואיש סודה הקרוב ביותר.
סאנשיין (מלאני פילד) (עונה 2): בלוגרית אורח חיים, חברתה של לאב.
פינצ'ר (דני ואסקס) (עונה 2): שוטר שחווה שחיקה תעסוקתית, מאוהב בדליילה.
ראיין (סקוט מייקל פוסטר) (עונה 3): גרושה של מריאן, יש לו היסטוריית התגברות מסמים, יש לו סודות וטכניקות לפגוע בחיי בן אדם, נרצח על ידי ג'ו.
קיקי (שאנון צ'אן-קנט) (עונה 3): חברה מסורה בקבוצת החברות של שרי. קיקי היא אשה נשואה, אם וקואצ'רית שנהנית מחיים פריווילגיים.
דנטה (בן מהל) (עונה 3): ספרן שנון ורגוע. הוא יוצא צבא לקוי ראייה, הוא איש משפחה מסור עם בעל ושני ילדים חורגים המייחל להרחיב את משפחתו. מאמץ את הנרי.
אנדרו (כריס אושיי) (עונה 3): חבר במעגל החברים של שרי. עקר בית.
ברנדון (כריסטופר שון) (עונה 3): בעלה של קיקי. בעברו יזם טכנולוגי והיום עקר בית.
ג'קסון (בריאן סאפי) (עונה 3): בעלו של אנדרו.
גיל (מקנזי אסטין) (עונה 3): פרופסור לגאולוגיה, נכלא בכלוב על ידי לאב וג'ו, התאבד כאשר הם ניסו לסחוט אותו. הופלל ברצח של נטלי לאחר מותו.
ד"ר צ'נדרה (איילת זורר) (עונה 3): מטפלת זוגית חדה ומנוסה.
פאולי (מאוריסיו לארה) (עונה 3): חבר של ג'ו הצעיר.
שחקנים ודמויות > דמויות אורחות

פול לאהי (רג רוג'רס כפרופסור) (עונה 1): יועץ בית הספר לתארים מתקדמים של בק.
בנג'מין "בנג'י" אשבי ג'וניור השלישי (לו טיילור פוצ'י) (עונה 1): בן זוגה לשעבר, ההיפסטר העשיר והרעיל של בק.
אדווין בק (מייקל פארק) (עונה 1): אביה של בק.
ננסי וויטסל (אמילי ברגל) (עונה 1): אשתו החדשה של אדווין.
קצין ניקו (מייקל מייז) (עונה 1): קצין משטרת גריניץ.
קרן מינטי (נטלי פול) (עונה 1): השמרטפית של פאקו וחברתו החדשה של ג'ו לאחר הפרידה שלו עם בק.
ג'ספר קרן (סטיבן ו. ביילי) (עונה 2): פושע שוויל חייב לו כסף.
גיגי (הייבן אברלי) (עונה 2): ארוסתו של וויל.
מיילו וורינגטון (אנדרו קריר) (עונה 2): החבר הטוב ביותר של ג'יימס והחבר החדש של לאב לאחר הפרידה מג'ו.
ג'יימס קנדי (דניאל דוראנט) (עונה 2): בעלה החירש והמנוח של לאב ש"מת מסרטן", בעונה 3 מתגלה שלאב הרעילה אותו.
רייצ'ל (מדליין זימה בתור (עונה 2): השותפה של קנדיס/איימי שיודעת קרב מגע.
סופיה (ברוק ג'ונסון) (עונה 2): מושא האהבה של פורטי שנרצחה על ידי לאב.
לאב קווין הנערה (אוליביה ראגן) (עונה 2): לאב הצעירה.
פורטי קווין הנער (אנטון שטרקמן) (עונה 2): פורטי הצעיר.
הערות שוליים

↑  Kate Aurthur, ‘You’ Renewed by Netflix for Fifth and Final Season, Variety, ‏24 במרץ 2023 (באנגלית אמריקאית)
יונתן בר-אור (1981)

| --- | --- |
אין תמונה חופשית
 לידה:  9 בספטמבר 1981 (בן 43)
 מדינה:  ישראל 
 פרופיל ב-IMDb
 
יונתן בר-אור (נולד ב-9 בספטמבר 1981) הוא שחקן ישראלי.
ביוגרפיה

ב-2006 שיחק בתפקיד אסף, הדמות הראשית בסרט "מישהו לרוץ איתו" המבוסס על ספר באותו שם של הסופר דויד גרוסמן.
ב-2010 שיחק בהצגה "הוקי פוקי" של אייל וייזר שהוצגה בתיאטרון תמונע.
ב-2011 שיחק בתפקיד ראשי יחד עם אוריאן מיכאלי, בסרט הקצר "עור ברוז", סרט הגמר של הבמאית הדס נוימן. ב-2013 השתתף בסרט סטודנטים של הבמאי איתי שגיא "הקוף הירוק".
ב-2012 השתתף בפרסומת למקדונלד'ס.
ב-2016 שיחק בתפקיד הראשי בסרט "אנשים שהם לא אני" של הבמאית הדס בן ארויה וזכה לביקורות חיוביות על תפקידו.הסרט הוקרן בפסטיבל לוקרנו בשווייץ, וזכה בפרס הסרט הטוב ביותר בפסטיבל הקולנוע מאר דל פלטה בארגנטינה, וכן הוצג בפסטיבל הסרטים הבינלאומי בחיפה.
ב-2019 שיחק בסרטו של בועז ארמוני "המחשמלים" בתור מיקי תבל הצעיר. הסרט היה מועמד לפרס אופיר.
ב-2020 שיחק בתפקיד משנה בתור מיכאל בסרטו של דני רוזנברג "מותו של הקולנוע ושל אבא שלי גם". הסרט הוצג בפסטיבל הקולנוע בקאן, זכה בפרס הראשון בפסטיבל הקולנוע בירושלים, וכן היה מועמד לפרס אופיר לסרט הטוב ביותר.
הערות שוליים

↑  עינת והאינדיאנים, "מישהו לרוץ איתו" מעלה זיעה קלה, באתר ynet, 21 בפברואר 2007
↑  מישהו לרוץ איתו, באתר nrg‏, 12 ביולי 2006
↑  מיכאל הנדלזלץ, "הוקי פוקי" בתמונע: קטסטרופה אמנותית, באתר הארץ, 28 באוקטובר 2010
↑  צבי גורן, הוקי פוקי - העדר תקשורת כמצב קיומי, באתר הבמה, ‏8 בפברואר 2010
↑  עליס בליטנטל, הוקי פוקי בתיאטרון תמונע, באתר News1 מחלקה ראשונה, 29 באוקטובר 2010
↑  קמפיין חדש של מקדולנס עם יונתן בר אור, באתר יוטיוב, ‏8 ביולי 2012
↑   ניב הדס, תעזבו את הפיקנטריה: "אורי ואלה" היא פשוט סדרה טובה, באתר הארץ, 29 בדצמבר 2016
↑  אור סיגולי, הסרט "אנשים שהם לא אני" הוא החיים עצמם, באתר כלכליסט, 29 בדצמבר 2016
↑  דין קליין, "הקולנוע הישראלי לא מספיק מגוון": ראיון עם במאית "אנשים שהם לא אני", באתר seret.co.il, ‏13 בינואר 2017
↑  מותו של הקולנוע ושל אבא שלי גם (2020), באתר קרן הקולנוע הישראלי
↑  אינה טוקר, ראש בראש: אבי נשר וערן קולירין עם 15 מועמדויות בפרסי אופיר, באתר ynet, 16 באוגוסט 2021
לגיון (סדרת טלוויזיה)

| --- | --- |

פתיח הסדרה
 מבוסס על:  הדמות "לגיון" מאת כריס קלרמונט וביל סנקביץ
 סוגה:  מדע בדיוני מותחן פסיכולוגי דרמה על-טבעי
 יוצרים:  נואה האולי 
 שחקנים:  דן סטיבנס רייצ'ל קלר אוברי פלזה ג'רמי האריס ביל איירווין אמבר מידת'אנדר קייטי אסלטון ג'ין סמארט
 פסקול:  ג'ף רוסו
 ארץ מקור:  ארצות הברית
 שפות:  אנגלית 
 מקום התרחשות:  קולומביה הבריטית 
 מספר עונות:  3 
 מספר פרקים:  27 
 הפקה
 מפיק:  בריאן לזלי פרקר
 מפיקים בפועל:  נואה האולי ג'יימס קמרון לורן שולר דונר סיימון קינברג ג'ף לואב סטן לי ג'ים צ'ורי אלן פיין סטיב בלאקמן קארים זריק ג'ו קוואסדה בריאן סינגר (עונה 1)
 חברת הפקה:  26 Keys Productions The Donners' Company Bad Hat Harry Productions Kinberg Genre FX Productions חטיבת הטלוויזיה של מארוול
 הפצה:  חטיבת הטלוויזיה של פוקס המאה ה-20
 אתר צילומים:  קולומביה הבריטית, קנדה (עונה 1) לוס אנג'לס, קליפורניה (עונה 2)
 מוזיקה:  ג'ף רוסו 
 אורך פרק:  44 - 68 דקות
 שידור
 רשת שידור:  FX Networks 
 רשת שידור בישראל:  yes Edge, yes Oh
 תקופת שידור מקורית:  8 בפברואר 2017 – 12 באוגוסט 2019
 קישורים חיצוניים
 אתר רשמי
 דף התוכנית ב-IMDb
 
לגיון (באנגלית: Legion) היא סדרת טלוויזיה אמריקאית מסוגת גיבורי-על מבית פוקס, שנוצרה על ידי היוצר והמפיק נואה האולי שמשמש אף בתור השואו-ראנר של הסדרה עבור רשת FX. הסדרה מבוססת על דמות של מארוול בשם דייוויד הלר/לגיון, מוטאנט סכיזופרן בעל הפרעת זהות דיסוציאטיבית ורב עוצמה, אף על פי שהוא עצמו אינו מודע לכך. הסדרה היא הסדרה הראשונה בלייב אקשן שהתבססה על דמויות מיקום האקס-מן והסדרה הטלוויזיונית הראשונה ביקום סרטי ה"אקס-מן". כיום הסדרה חולקת יקום בדיוני טלוויזיוני משותף ביחד עם הסדרה "בעלי היכולות".
דן סטיבנס מגלם את דמותו של הלר, כשלצידו משתתפים רייצ'ל קלר, אוברי פלזה, ג'רמי האריס, ביל איירווין, אמבר מידת'אנדר, קייטי אסלטון וג'ין סמארט. באוקטובר 2015, רשת "FX" וחטיבת הטלוויזיה של מארוול הודיעו על שיתוף פעולה חדש על מנת ליצור סדרת טלוויזיה שתתבסס על דמותו של לגיון, אותה ייצור האולי שיכתוב את התסריט ויביים את פרק הפיילוט. האולי הצהיר על כוונותיו להציג את הלר כ"מספר לא מהימן", במיוחד בעזרת שילוב עיצוב התפאורה משנות ה-60 יחד עם אלמנטים מודרניים וצילום הסדרה מנקודת מבטו ותפיסת המציאות המעוותת של הדמות.
עונתה הראשונה של הסדרה, שכללה 8 פרקים, עלתה לשידור ב-8 בפברואר 2017. ב-24 ביוני 2019, עלתה לשידור עונתה השלישית והאחרונה של הסדרה. כל שלוש עונותיה של הסדרה זכו לביקורות חיוביות מהמבקרים.
בישראל, הסדרה שודרה בתחילה בערוץ yes Oh ולאחר מכן בערוץ yes Edge.
סקירה

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 8 | 8 | 8 בפברואר 2017 | 29 במרץ 2017 |
|  | 2 | 11 | 11 | 3 באפריל 2018 | 12 ביוני 2018 |
|  | 3 | 8 | 8 | 24 ביוני 2019 | 12 באוגוסט 2019 |
תקציר העלילה

העונה הראשונה מתמקדת בתהליך שעובר דייוויד הלר, צעיר שאובחן בילדותו כסכיזופרן ומאז טופל בבתי חולים פסיכיאטריים רבים, בזמן שהוא נרדף על ידי סוכנות ממשלתית בשם "מחלקה III". הלר ניצל על ידי קבוצה של מוטאנטים ומוצא את עצמו במכון שנקרא "סאמרלנד", שם הוא מגלה שהוא מוטאנט וכי הסכיזופרניה שלו נובעת מריבוי יכולותיו. בנוסף, הלר מגלה שמוחו נגוע על ידי מוטאנט טפילי בשם אמאל פארוק, ושהוא מסוגל לגרש אותו ממוחו.
בעונה השנייה, הלר נלכד על ידי קבוצה מסתורית, ובהיעדר חבריו ובני בריתו מ"סאמרלנד", הוא נאלץ לכרות ברית עם "מחלקה III" על מנת לעצור את פארוק ואת תוכניתו לצבור כוח אינסופי.
צוות השחקנים והדמויות הראשי

דן סטיבנס - דייוויד הלר: בנו המוטאנטי של צ'ארלס אקסבייר, שאובחן כלוקה בסכיזופרניה בגיל צעיר ופוגש ב"נערת חלומותיו" בבית חולים פסיכיאטרי. לדמות ישנן מספר יכולות מנטליות, ביניהן טלפתיה וטלקינזיס. סטיבנס הצטרף לסדרה בעקבות מעורבותו של האולי ביצירת והפקת הסדרה, והתכונן לגילום הדמות באמצעות מחקר מקיף שעשה על בריאות נפשית ושיחות עם רופאים וחולי נפש. על מנת לעזור לו להיכנס לדמות ולהזדהות עם הבלבול המתמיד שדמותו חשה כלפי עצמה וסביבתה, האולי ושאר צוות השחקנים הסתירו מסטיבנס במכוון מידע וסודות על דמותו ועל התפתחות העלילה.
רייצ'ל קלר - סידני "סיד" בארט: מוטאנטית שנהפכת לבת זוגו של הלר. יכולתה המוטאנטית מאפשרת לה להחליף גוף עם הנוגע בה ולהפך באופן בלתי רצוני, ובשל כך, דמותה מתוארת כ"מנוכרת". שמה של הדמות נקרא על שם המוזיקאי סיד בארט, שהמוזיקה של להקתו, "פינק פלויד", שימשה כהשראה עבור האולי.
אוברי פלזה - לני בסקר: חברתו של הלר, ו"אופטימיסטית בלתי נדלית", למרות השימוש התכוף שלה בסמים ואלכוהול. הדמות מתה בפרק הראשון, אך חוזרת כאחת מצורותיו הרבות של אמאל פארוק, המופיע במוחו של הלר. דמותה של בסקר נכתבה במקור עבור גבר בגיל העמידה, עד שהאולי פגש את פלזה ושכתב את הדמות. עם זאת, פלזה התעקשה שהדיאלוגים של הדמות לא ישונו עבורה, במקום זאת, לבחור לשחק את הדמות כזכרית ונקבית יחד. בחירה זו גרמה לכך שבסקר "מעירה הערות גסות על נשים ומלמלת ביטויים וינטג'יים".
ג'רמי האריס - פטונומי וואלס: ילד פלא לשעבר ומוטאנט בעל היכולת לזכור הכל באופן צילומי ולהוביל אנשים בחזרה לזיכרונות שלהם. אחד מהמומחים של בירד.
ביל איירווין - קארי לאודרמילק: מדען מוטאנט, אחד ממייסדי מכון "סמארלנד" ואחד מהמומחים של בירד.
אמבר מידת'אנדר - קרי לאודרמילק: סוואנטית שחיה בתוך גופו של קארי. כוחם המוטאנטי המשותף לה ולקארי מאפשר לשניים להתקיים כישות אחת או כשתי ישויות נפרדות. קרי מתבגרת רק מחוץ לגופו הפיזי של קארי, בעוד קארי מתבגר כרגיל.
קייטי אסלטון - איימי הלר: אחותו הגדולה של דייוויד, שמנסה להישאר אופטימיסטית נוכח הסכיזופרניה של אחיה. האולי ציין שאיימי מגדירה את עצמה כנורמלית לעומת אחיה, אך היא מוצאת את עצמה מתבוננת בעצמה כאילו היא משוגעת.
ג'ין סמארט - מלאני בירד: המטפלת הפסיכיאטרית התובענית של דייוויד. סמארט הצטרפה לסדרה מיד כשהתבקשה על ידי האולי, אף על פי שלא ידעה דבר על הסדרה ועל מקור ההשפעה שלה, בשל עבודתה הקודמת עם האולי על עונתה השנייה של פארגו, שזיכתה אותה במועמדות לפרס אמי.
הפקה > ליהוק

בינואר 2016, רייצ'ל קלר לוהקה לדמות הנשית הראשית של הסדרה, לאחר הפריצה שלה בעונתה השנייה של פארגו. בתחילת פברואר, דן סטיבנס, אוברי פלזה וג'ין סמארט לוהקו לדמויותיהם של דייוויד הלר, לני בסקר ומלאני בירד, בהתאמה, ונחשף שקלר תגלם דמות שתקרא סיד בארט. מאוחר יותר באותו חודש, ג'רמי האריס לוהק לצוות השחקנים הראשי כפטונומי וואלאס, ואמבר מידת'אנדר לוהקה לדמותה של קרי לאודרמילק. בחודש מרץ, קייטי אסלטון נבחרה לגלם את אחותו הגדולה של דייוויד, איימי. במאי 2016, ביל איירווין הצטרף לצוות השחקנים ולוהק לדמותו של קארי לאודרמילק.
צוות השחקנים הראשי חזר במלואו לעונתה השנייה של הסדרה, למעט דמותה של איימי הלר.
הפקה > עיצוב

אף על פי שבזמן שכתב את התסריט עבור פיילוט, האולי חשב מעט על האסתטיקה של הסדרה, הוא רצה שהסדרה תהיה מסוגננת מאוד, ותיאר את חזונו לסדרה כ"סרט ב-1964". עבור האולי, לא היה אפשרי פשוט לתרגם את סקיצות הדמות האומנותיות של ביל סנקביץ למסך, והוא רצה שלסדרה תהיה "אסתטיקה ויזואלית משל עצמה אליה, וחלק מזה הוא סיפור שדי נמצא מחוץ לזמן וללא מקום". האולי ציין כי "לעיצוב של סדרה יש היגיון פנימי משלו", ולקח בתור דוגמה את הסדרה "חניבעל", שעליה הוא אמר שהיא משמשת "דוגמה מצוינת למשהו שיש לו יופי פטישיסטי כמעט בכל דבר שראית, אם זה היה מזון או אלימות". האולי הסביר כי בחירת עיצוב הסדרה בהשראת סרטים בריטיים משנות ה-60 באה משום ש"כל הסדרה הזאת היא לא העולם, זו הדרך בה דייוויד חווה את העולם, הוא מחבר את עולמו יחד מנוסטלגיה וזיכרונות והעולם הופך לזה".
הפקה > צילומים

צילומי הפיילוט התקיימו בוונקובר, כשהאולי לקח את כס הבימוי ודנה גונזלס נטלה על עצמה את הצילומים. עם הזמנת שאר הסדרה על ידי רשת "FX", שאר העונה הראשונה גם היא צולמה בוונקובר, עם השתתפותו של קרייג וורבלסקי כצלם שני. גם גונזלס וגם וורבלסקי עבדו בעבר עם האולי על "פארגו". הפיילוט הכיל כמות גדולה של אפקטים מצולמים, והאולי הודה שהדבר יהווה אתגר לבמאי הסדרה שיצטרכו לעמוד ברף האיכות שהגיעו אליה, בהתחשב העובדה שהיו לו 21 ימים לצלם את הפיילוט, אבל לפרקים הבאים תוכננו רק 8 ימי צילום לכל פרק. בסופו של דבר, מספר פרקים דרשו בין 10 ל-11 ימי לצילום על מנת לעמוד בדרישותיו וחזונו של האולי עבור הסדרה.
עבור צילומי העונה השנייה, הפקת הסדרה עברה לקליפורניה על מנת לנצל את תמריצי המס שסופקו על ידי ועדת הסרטים של קליפורניה תחת יוזמת ה"תוכנית 2.0" שלה.
הפקה > פסקול

באוקטובר 2016, פורסם שהמלחין ג'ף רוסו יחבר את הפסקול עבור הסדרה. האולי סיפר כי כאשר פגש לראשונה את רוסו עבור דיון על הפסקול של הסדרה, הוא אמר כי הוא רוצה שהסדרה תישמע כמו אלבום "The Dark Side of the Moon" של להקת פינק פלויד, והסביר שזאת מפני ש"האלבום הזה משמיע צליל של מחלת נפש במידה מסוימת יותר מכל דבר אחר". רוסו הרגיש ש"החלק החשוב הוא לאפשר לאנושיות של הדמויות הללו לזרוח באמת", ובנוסף לתזמורת הוא השתמש ב"מקבץ של סינתיסייזרים ישנים" ו"הרבה עיצובי קול מעניינים" כדי לייצג את אלמנטי "העולם האחר" של הסדרה. עם שידור הבכורה של הסדרה, רוסו אמר כי "קו המנחה" של הסדרה היא מערכת היחסים בין הלר לבארט, ואמר כי סיפור האהבה "נוטה לרגעים מוזיקליים ומאפשר לו להדגיש את הדמות". לאחר פגישותיו המוקדמות עם האולי, פיתח רוסו כמה רעיונות ראשוניים עבור הפסקול הסופי, ויצר שלוש תמות שונות המייצגות את הלר. רוסו התאים את הרעיונות הללו כך שיתאימו לפרקים לאחר שערכו אותם. אלבום פסקול עבור העונה הראשונה הופץ באופן דיגיטלי ב-24 בפברואר 2017, באתר "אמזון".
ביקורות

העונה הראשונה קיבלה שבחים מפליגים ממבקרים. אתר הביקורות "Rotten Tomatoes" דיווח על הציון 90% עם דירוג ממוצע של 8.42/10, בהתבסס על 71 ביקורות. הקונצנזוס הביקורתי של האתר ציין כי "בעודה נועזת, אינטליגנטית ומושכת באופן חזותי, 'לגיון' היא חלוצה גאונית, סוריאליסטית, מבריקה ונועזת באופן הצגת התדמית המסורתית של גיבור-העל." האתר "Metacritic" נתן לסדרה ציון של 82 מתוך 100, בהתבסס על 40 ביקורות, ציון אשר נחשב בעיני האתר כ"הישג אוניברסלי".
העונה השנייה גם היא קיבלה ביקורות חיוביות ממבקרים. האתר "Rotten Tomatoes" דיווח שהעונה השנייה קיבלה את הציון 100% עם דירוג ממוצע של 8/10, בהתבסס על 8 ביקורות. באתר "Metacritic", העונה השנייה קיבלה את הציון 84 מתוך 100, בהתבסס על 7 ביקורות.